section_heading: Životopis
paragraph_text: Bila je suradnica Hrvatskog radija i televizije (Radio Rijeka, Radio Zagreb). Objavljuje glazbene osvrte u riječkom Novom listu, a tekstove o glazbi u časopisima Rival, Sušačka revija, Cantus, Arti musices, Novi Kamov i drugdje. Napisala je scenarij za dokumentarni film "Ivan pl. Zajc", koscenaristica je dokumentarnog filma "Mantinjada po Ronjgovemu" (redatelj Bernardin Modrić). Bavi se istraživanjem glazbenog života Rijeke, stvaralaštva glazbenika riječke regije i uređivanjem notnih izdanja.